Euroopan parlamentin päätöslauselma kolmansien maiden liikkeeseenlaskijoiden käyttämistä tilinpäätösnormeista ja niiden vastaavuudesta IFRS-standardien kanssa esitedirektiivin ja avoimuusdirektiivin täytäntöönpanosäädöksistä annetun ehdotuksen mukaisesti (komission ehdotus asetukseksi asetuksen (EY) N:o 809/2004 muuttamisesta niiden tilinpäättönormien osalta, joiden mukaisesti laaditaan esitteisiin sisältyvät historialliset tiedot, ja komission ehdotus päätökseksi kansainvälisesti hyväksyttyjen tilinpäätösnormien mukaisesti laadittujen tietojen käytöstä kolmansien maiden arvopapereiden liikkeeseenlaskijoiden toimesta)



Virallinen lehti nro 313 E , 20/12/2006 s. 0116 - 0118



P6_TA(2006)0436 Esitedirektiivin täytäntöönpanotoimet (taso 2) Euroopan parlamentin päätöslauselma kolmansien maiden liikkeeseenlaskijoiden käyttämistä tilinpäätösnormeista ja niiden vastaavuudesta IFRS-standardien kanssa esitedirektiivin ja avoimuusdirektiivin täytäntöönpanosäädöksistä annetun ehdotuksen mukaisesti (komission ehdotus asetukseksi asetuksen (EY) N:o 809/2004 muuttamisesta niiden tilinpäättönormien osalta, joiden mukaisesti laaditaan esitteisiin sisältyvät historialliset tiedot, ja komission ehdotus päätökseksi kansainvälisesti hyväksyttyjen tilinpäätösnormien mukaisesti laadittujen tietojen käytöstä kolmansien maiden arvopapereiden liikkeeseenlaskijoiden toimesta) Euroopan parlamentti, joka - ottaa huomioon arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä 4. marraskuuta 2003 annetun Euroopan parlamentin ja neuvoston direktiivin 2003/71/EY [1] ja erityisesti sen 7 artiklan 1 kohdan, - ottaa huomioon säännellyillä markkinoilla kaupankäynnin kohteeksi otettavien arvopaperien liikkeeseenlaskijoita koskeviin tietoihin liittyvien avoimuusvaatimusten yhdenmukaistamisesta 15. joulukuuta 2004 annetun Euroopan parlamentin ja neuvoston direktiivin 2004/109/EY [2] ja erityisesti sen 23 artiklan 4 kohdan, - ottaa huomioon kansainvälisten tilinpäätösstandardien soveltamisesta 19. heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 [3], - ottaa huomioon komission ehdotuksen asetukseksi asetuksen (EY) N:o 809/2004 muuttamisesta niiden tilinpäätösnormien osalta, joiden mukaisesti laaditaan esitteisiin sisältyvät historialliset tiedot, - ottaa huomioon komission ehdotuksen päätökseksi kansainvälisesti hyväksyttyjen tilinpäätösnormien mukaisesti laadittujen tietojen käytöstä kolmansien maiden arvopapereiden liikkeeseenlaskijoiden toimesta, - ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY [4], sellaisena kuin se on muutettuna 17. heinäkuuta 2006 tehdyllä neuvoston päätöksellä 2006/512/EY [5], - ottaa huomioon komission puheenjohtajan Romano Prodin 5. helmikuuta 2002 parlamentissa esittämän lausuman, - ottaa huomioon lainsäädännön täytäntöönpanosta rahoituspalvelujen alalla 5. helmikuuta 2002 Lamfalussyn mietinnön yhteydessä antamansa päätöslauselman [6], - ottaa huomioon talous- ja raha-asioiden valiokunnan 4. lokakuuta 2006 hyväksymät ehdotetut tarkistukset komission ehdotukseen asetukseksi asetuksen (EY) N:o 809/2004 muuttamisesta ja ehdotuksen täytäntöönpanopäätökseksi kansainvälisesti hyväksyttyjen tilinpäätösnormien mukaisesti laadittujen tietojen käytöstä kolmansien maiden arvopapereiden liikkeeseenlaskijoiden toimesta, - ottaa huomioon esitettyjä tarkistuksia koskevan komission vastauksen, joka toimitettiin parlamentille 18. lokakuuta 2006 päivätyllä ja esittelijöille ja talous- ja raha-asioiden valiokunnan puheenjohtajalle osoitetulla kirjeellä, - ottaa huomioon 5. toukokuuta 2006 kokoontuneen Ecofin-neuvoston päätelmät, joissa korostettiin valvonnan, koordinaation ja lähentymisen merkitystä Euroopan unionissa, - ottaa huomioon työjärjestyksen 81 artiklan ja 103 artiklan 2 kohdan; 1. pyytää komissiota ottamaan tarkasti huomioon sille direktiiveissä 2003/71/EY ja 2004/109/EY siirretyn toimivallan rajat perustamissopimuksen asianomaisten määräysten mukaisesti, jotta varmistetaan rahoitusmarkkinoiden toimijoiden osalta oikeusvarmuus; 2. huomauttaa, että ehdotetut täytäntöönpanosäädökset ovat toimiva ratkaisu, jonka avulla voidaan saavuttaa investointiyritysten ja muiden kauppapaikkojen toimintaolojen parantamisen tavoite sekä tehokkaiden, avoimien ja vakaiden rahoitusmarkkinoiden tavoite koko Euroopan unionissa; 3. korostaa, että parlamentin täytäntöönpanosäädösten julkaisemisesta lähtien tekemää työtä on kannustanut tarve kunnioittaa säännöksiä, joilla pyritään saavuttamaan tasapainoinen lopputulos kilpailun ja avoimuuden välillä rahoitusmarkkinoiden, sidosryhmien (osakkeenomistajat, liikkeeseenlaskijat ja käyttäjät), sääntelyviranomaisten ja demokraattisesti valittujen edustajien kannalta; 4. pitää myönteisenä komission osoittamaa halukkuutta tehdä työtä parlamentin kanssa pyrittäessä parhaaseen mahdolliseen tulokseen kaikkien asiaan liittyvien osapuolten kannalta; palauttaa mieliin, että on tarpeen ottaa parlamentti mukaan kaikkia tason 2 toimia koskevan valmistelutyön ensimmäisistä vaiheista lähtien ja tiedottaa sille; 5. toteaa, että menettelyllä, joka koskee direktiivien 2003/71/EY ja 2004/109/EY täytäntöönpanosäädösten toteuttamista, ei käytännössä ole esikuvia sen tavan suhteen, jolla EU:n lainsäädäntö on tavallisesti kehittynyt; kiinnittää siksi huomiota tarpeeseen saavuttaa kaikkien toimielinten kannalta yhteisesti hyväksyttävä tulos, jotta toimielinten väliset suhteet kehittyvät positiivisesti; 6. pyytää komissiota laajentamaan 25. kesäkuuta 2004 Euroopan arvopaperikomitealle antamiaan valtuuksia, jotta komitea pystyy edistämään toimivaltaisten kansallisten viranomaisten kolmansiin maihin kohdistamaa yhdenmukaista kohtelua ja tarjoamaan teknistä neuvontaa kolmansien maiden kansallisten normien, jotka ovat muita kuin Yhdysvaltojen, Japanin ja Kanadan tilinpäätösnormistot (GAAP), vastaavuutta IFRS-standardien kanssa koskevasta arvioinnista, sikäli kuin kyseisille maille taataan mahdollisuus olla ilmoittamatta tilinpäätöksiään ajanjaksolla 1. tammikuuta 2007- 1. tammikuuta 2009; 7. huomauttaa, että komission olisi käytettävä ajanjaksoa 1. tammikuuta 2007- 1. tammikuuta 2009 hyväkseen edistyäkseen IFRS-standardien ja kolmansien maiden tilinpäätösnormistojen (GAAP) lähentymisessä tai neuvotellakseen siitä; kehottaa komissiota esittämään työohjelman, jossa tehdään yhteenveto Euroopan arvopaperikomitealle ja parlamentille kolmansien maiden kanssa käytävistä neuvotteluista, jotka koskevat IFRS-standardien ja kolmansien maiden tilinpäätösnormistojen (GAAP) lähentymistä; 8. korostaa, että kolmansien maiden GAAP-normistojen arvioinnin ei pitäisi olla pelkästään tekninen vaan olisi otettava huomioon myös talouteen ja sääntelyyn liittyvät yhteydet; 9. pyytää Euroopan komissiota vahvistamaan vastaavuuden määritelmän, mukaan lukien kolmansissa maissa sovellettavien sovitteluvaatimusten johdonmukainen soveltaminen ottaen huomioon IFRS-standardien nojalla toimivat eurooppalaiset liikkeellelaskijat, ja vaatimukset, joita pidetään tarpeellisina kolmansien maiden tilinpäätösstandardien ja IFRS-standardien välisten erojen yksityiskohtaisessa ja objektiivisessa analyysissä, jotta sijoittajien suojelu turvattaisiin; 10. katsoo, että IFRS-standardien ja Yhdysvaltojen GAAP-normiston välistä vastaavuutta koskevan sopimuksen puuttuessa 1. tammikuuta 2009, tämän vastaavuuden määritelmän ollessa 9 kohdan mukainen, Eurooppaan sijoittuneiden yritysten olisi käytettävä täysin IFRS-standardeja; kehottaa unionin toimivaltaisia viranomaisia ilmaisemaan kantansa asiasta; 11. ilmaisee tyytymättömyytensä uusien toimien sisällyttämisestä ammattimaisten arvopaperien vapauttamiseksi edelleen kahden vuoden ajaksi prosessin näin myöhäisessä vaiheessa ja pitää sitä epäasianmukaisena; 12. hyväksyy täytäntöönpanosäädökset edellyttäen, että komissio ottaa huomioon edellä mainitut näkökohdat; 13. kehottaa puhemiestä välittämään tämän päätöslauselman neuvostolle, komissiolle ja Euroopan arvopaperikomitealle. [1] EUVL L 345, 31.12.2003, s. 64. [2] EUVL L 390, 31.12.2004, s. 38. [3] EYVL L 243, 11.9.2002, s. 1. [4] EYVL L 184, 17.7.1999, s. 23. [5] EUVL L 200, 22.7.2006, s. 11. [6] EYVL C 284 E, 21.11.2002, s. 115. --------------------------------------------------